...ਇੰਟਰਨੈੱਟ 'ਤੇ ਵੀ ਲੇਖਾਂ 'ਤੇ ਟਿੱਪਣੀ ਕਰਨ ਵਾਲਿਆਂ ਦਾ ਇਹ ਹੀ ਹਾਲ ਸੀ।"

ਹਾਵਰਡ ਕਹਿੰਦੀ ਹੈ, "ਟੈਬਲੋਇਡ ਅਖਬਾਰਾਂ ਦਾ ਇਸ ਤਰ੍ਹਾਂ ਦਾ ਰਵੱਈਆ ਅਸਧਾਰਨ ਨਹੀਂ ਹੈ। ਸ਼ਾਹੀ ਪਰਿਵਾਰ ਵਿੱਚ ਸ਼ਾਮਲ ਹੋਣ ਵਾਲੀਆਂ ਔਰਤਾਂ ਲਈ ਮੀਡੀਆ ਦੇ ਇੰਨੇਂ ਫੋਕਸ ਦਾ ਸਾਹਮਣਾ ਕਰਨਾ ਮੁਸ਼ਕਲ ਹੋ ਸਕਦਾ ਹੈ। ਉਦੋਂ ਵੀ ਜਦੋਂ ਪ੍ਰਿੰਸ ਵਿਲੀਅਮ ਅਤੇ ਕੇਟ ਮਿਡਲਟਨ 2007 ਵਿੱਚ ਵੱਖ ਹੋਏ ਸਨ, ਇਸ ਲਈ ਮੀਡੀਆ ਦੀ ਘੇਰਾਬੰਦੀ ਨੂੰ ਵੀ ਇੱਕ ਮਹੱਤਵਪੂਰਣ ਕਾਰਨ ਮੰਨਿਆ ਜਾਂਦਾ ਸੀ।"

"ਸ਼ਾਹੀ ਪਰਿਵਾਰਾਂ ਦੀਆਂ ਔਰਤਾਂ ਅਤੇ ਟੈਬਲੋਇਡ ਪ੍ਰੈਸ ਦੇ ਵਿਚਕਾਰ ਸੰਬੰਧ ਬਹੁਤ ਨਰਮ-ਗਰਮ ਰਹੇ ਹਨ। ਜਦੋਂ ਉਹ ਸ਼ਾਹੀ ਪਰਿਵਾਰ ਵਿੱਚ ਸ਼ਾਮਲ ਹੁੰਦੇ ਹਨ, ਉਸ ਵੇਲੇ ਤਾਂ... ਬਾਕੀ ਲੇਖ ਲਿਖੋ:
ਸ਼ੁਰੂ ਵਿੱਚ ਬਹੁਤ ਪਿਆਰ ਮਿਲਿਆ। ਉਹ ਜਵਾਨ ਸੀ। ਉਹ ਬੇਹਦ ਖੂਬਸੂਰਤ ਸੀ। ਡਾਇਨਾ ਬਹੁਤ ਮਸ਼ਹੂਰ ਸੀ ਅਤੇ ਇੰਝ ਜਾਪਦਾ ਸੀ ਕਿ ਉਸਦੇ ਨਾਲ ਕੁਝ ਵੀ ਗਲਤ ਨਹੀਂ ਹੋ ਸਕਦਾ।"

ਇੱਕ ਵਾਰ 1993 ਵਿੱਚ, ਜਦੋਂ ਪਪਰਾਜ਼ੀ ਉਨ੍ਹਾਂ ਦੇ ਪਿੱਛੇ-ਪਿੱਛੇ ਚਲੀ ਆਈ ਤਾਂ ਉਨ੍ਹਾਂ ਨੇ ਚੀਖ ਕੇ ਕਿਹਾ, "ਤੁਸੀਂ ਲੋਕਾਂ ਨੇ ਮੇਰੀ ਜ਼ਿੰਦਗੀ ਨੂੰ ਨਰਕ ਬਣਾ ਦਿੱਤਾ ਹੈ।

ਪਰ ਆਪਣੇ ਪਤੀ ਪ੍ਰਿੰਸ ਚਾਰਲਸ ਨੂੰ ਖੁੱਲ੍ਹਆਮ ਤਲਾਕ ਦੇਣ ਤੋਂ ਬਾਅਦ, ਪੈਪਰਾਜ਼ੀ ਪ੍ਰਿੰਸੇਜ਼ ਡਾਇਨਾ ਦੇ ਪਿੱਛੇ ਹੱਥ ਧੋ ਕੇ ਪੈ ਗਈ।

ਇੱਕ ਵਾਰ 1993 ਵਿੱਚ, ਜਦੋਂ ਪੈਪਰਾਜ਼ੀ ਉਨ੍ਹਾਂ ਦੇ ਪਿੱਛੇ-ਪਿੱਛੇ ਚਲੀ ਆਈ ਤਾਂ ਉਨ੍ਹਾਂ ਨੇ ਚੀਖ ਕੇ ਕਿਹਾ, "ਤੁਸੀਂ ਲੋਕਾਂ ਨੇ ਮੇਰੀ ਜ਼ਿੰਦਗੀ ਨੂੰ ਨਰਕ ਬਣਾ ਦਿੱਤਾ ਹੈ।"

ਜਿਮ ਵਿੱਚ ਕਸਰਤ ਕਰਦਿਆਂ ਉਨ੍ਹਾਂ ਦੀਆਂ ਤਸਵੀਰਾਂ ਲੁੱਕ ਕੇ ਲਈਆਂ ਗਈਆਂ ਸਨ। ਕਿਹਾ ਜਾਂਦਾ ਹੈ ਕਿ ਨਵੇਂ ਸਾਥੀ ਡੋਡੀ ਅਲ ਫਾਇਦ ਨਾਲ ਉਨ੍ਹਾਂ ਦੀ ਲਈ ਗਈ ਇੱਕ ਤਸਵੀਰ ਇੱਕ ਮਿਲੀਅਨ ਡਾਲਰ ਵਿੱਚ ਵੇਚੀ ਗਈ ਸੀ।

ਡਾਇਨਾ ਦਾ ਪ੍ਰੈਸ ਵੱਲੋਂ ਪਿੱਛਾ ਕਰਨਾ ਵੱਧਦਾ ਗਿਆ ਅਤੇ ਅਖੀਰ ਵਿੱਚ ਪੈਪਰਾਜ਼ੀ ਤੋਂ ਬਚਣ ਦੀ ਕੋਸ਼ਿਸ਼ ਵਿੱਚ ਉਨ੍ਹਾਂ ਦੀ ਕਾਰ ਪੈਰਿਸ ਦੀ ਇੱਕ ਸੁਰੰਗ ਵਿੱਚੋਂ ਲੰਘਦੇ ਹੋਏ ਇੱਕ ਹਾਦਸੇ ਦਾ ਸ਼ਿਕਾਰ ਹੋ ਗਈ ਸੀ ਜਿਸ ਵਿੱਚ ਡਾਇਨਾ ਦੀ ਮੌਤ ਹੋ ਗਈ।

ਇਹ ਘਟਨਾ ਡਾਇਨਾ ਦੇ ਪੁੱਤਰਾਂ ਅਤੇ ਪ੍ਰੈਸ ਦੇ ਵਿਚਕਾਰ ਪਿਆਰ ਅਤੇ ਨਫ਼ਰਤ ਭਰੇ ਸੰਬੰਧਾਂ ਦੀ ਸ਼ੁਰੂਆਤ ਸੀ।

ਪਹਿਲੀ ਵਾਰ, ਉਨ੍ਹਾਂ ਨੇ ਆਪਣੀ ਮਾਂ ਦੀ ਜ਼ਿੰਦਗੀ ਵਿੱਚ ਮੀਡੀਆ ਦੀ ਲਗਾਤਾਰ ਘੁਸਪੈਠ ਦੇ ਭਿਆਨਕ ਨਤੀਜੇ ਵੇਖੇ ਸਨ।

ਪ੍ਰੈਸ ਦਾ ਫ਼ੋਕਸ ਮੇਘਨ ਦੇ ਤਲਾਕ, ਪਰਿਵਾਰਕ ਜੀਵਨ, ਵਿਆਹ ਤੋਂ ਪਹਿਲਾਂ ਦੇ ਕਰੀਅਰ ਅਤੇ ਨਸਲ 'ਤੇ ਕੇਂਦ੍ਰਤ ਹੋ ਗਿਆ

ਇੱਕ ਬੇਰਹਿਮ ਮੁਹਿੰਮ

ਰਾਜਗੱਦੀ ਦੇ ਵਾਰਸ ਦੇ ਪੁੱਤਰ ਹੋਣ ਦੇ ਨਾਤੇ, ਪ੍ਰਿੰਸ ਹੈਰੀ ਦੀ ਜ਼ਿੰਦਗੀ 'ਤੇ ਲਗਾਤਾਰ ਪ੍ਰੈਸ ਦੀ ਨਜ਼ਰ ਰਹੀ ਹੈ। ਜ਼ਾਹਿਰ ਹੈ ਕਿ ਉਨ੍ਹਾਂ ਦੇ ਜੀਵਨ ਸਾਥੀ ਲਈ ਵੀ ਇਸ ਤੋਂ ਅਛੂਤਾ ਰਹਿਣਾ ਮੁਸ਼ਕਲ ਸੀ।

ਪਰ ਟੈਬਲੋਇਡ ਦਾ ਫ਼ੋਕਸ ਜਲਦੀ ਹੀ ਮੇਘਨ ਦੇ ਤਲਾਕ, ਪਰਿਵਾਰਕ ਜੀਵਨ, ਵਿਆਹ ਤੋਂ ਪਹਿਲਾਂ ਦੇ ਕਰੀਅਰ ਅਤੇ ਨਸਲ 'ਤੇ ਕੇਂਦ੍ਰਤ ਹੋ ਗਿਆ, ਜੋ ਆਪਣੇ ਆਪ ਨੂੰ ਇੱਕ ਸਵੈ-ਮਾਣ ਵਾਲੀ ਮਿਸ਼ਰਤ-ਨਸਲ ਦੀ ਔਰਤ ਵਜੋਂ ਦਰਸਾਉਂਦੀ ਹੈ।

ਮੇਲ ਆਨਲਾਈਨ 'ਤੇ ਪ੍ਰਕਾਸ਼ਤ ਇੱਕ ਸ਼ੁਰੂਆਤੀ ਲੇਖ ਵਿੱਚ, ਉਨ੍ਹਾਂ ਦੇ ਬਾਰੇ ਗਲਤ ਜਾਣਕਾਰੀ ਦਿੱਤੀ ਗਈ ਸੀ।

ਕਿਹਾ ਜਾਂਦਾ ਹੈ ਕਿ ਉਨ੍ਹਾਂ ਦਾ ਪਾਲਣ ਪੋਸ਼ਣ ਲਾਸ ਏਂਜਲਸ ਦੇ ਇੱਕ ਇਲਾਕੇ ਵਿੱਚ ਹੋਇਆ ਸੀ ਜਿਸਨੂੰ ਗੈਂਗ-ਕ੍ਰਾਈਮ ਨੇ ਕੁਚਲਿਆ ਸੀ, ਹਾਲਾਂਕਿ ਉਨ੍ਹਾਂ ਦਾ ਬਹੁਤਾ ਬਚਪਨ ਹਾਲੀਵੁੱਡ ਦੇ ਆਸ ਪਾਸ ਬਤੀਤ ਹੋਇਆ ਸੀ। ਉਨ੍ਹਾਂ ਨੇ ਇੱਥੇ ਇੱਕ ਪ੍ਰਾਈਵੇਟ ਸਕੂਲ ਵਿੱਚ ਪੜ੍ਹਾਈ ਕੀਤੀ ਸੀ। 

ਇਸ ਹੀ ਪ੍ਰਕਾਸ਼ਨ ਦੇ ਇੱਕ ਹੋਰ ਲੇਖ ਵਿੱਚ, ਉਨ੍ਹਾਂ ਦੀ ਮਾਂ ਨੂੰ ਵਿਖਰੇ ਹੋਏ ਵਾਲਾਂ ਵਾਲੀ ਅਤੇ ਖ਼ਰਾਬ ਬੈਕਗਰਾਊਂਡ ਵਾਲੀ ਇੱਕ ਅਫਰੀਕੀ-ਅਮਰੀਕੀ ਔਰਤ ਦੱਸਿਆ ਗਿਆ ਸੀ। ਇਹ ਵੀ ਕਿਹਾ ਗਿਆ ਕਿ ਮੇਘਨ ਵਿੱਚ ਇੱਕ 'ਇਗਜ਼ੌਟਿਕ ਡੀ.ਐੱਨ.ਏ.'...